作者:陳人傑
標題:沁園春
內容:過了梅花，縱有春風，不如早還。正燕泥日暖，草綿別路，鶯朝煙澹，柳拂徵鞍。黎嶺天高，建溪雷吼，歸好不知行路難。龜山下，漸青梅初熟，盧橘猶酸。名場老我閒關。分歲晚誅茅湖上山。嘆龍舒君去，尚留破硯，魚軒人老，長把連環。鏡影霜侵，衣痕塵暗，贏得狂名傳世間。君歸日，見家林舊竹，為報平安。